b'\n_START_ARTICLE_\nTihomir Tunukovi\xc4\x87\n_START_PARAGRAPH_\nTihomir Tunukovi\xc4\x87 (Zagreb, 30. lipnja 1967. \xe2\x80\x93 boji\xc5\xa1te kod Travnika 1. studenoga 1992., hrvatski novinar, televizijski i filmski snimatelj.\n_START_SECTION_\nPo\xc4\x8deci\n_START_PARAGRAPH_\nStudij snimanja na Akademiji dramske umjetnosti u Zagrebu zapo\xc4\x8deo je 1989.\n_START_SECTION_\nNovinarski i snimateljski rad\n_START_PARAGRAPH_\nU novinarstvu od 1991. kao ratni reporter. Tada je, dok je jo\xc5\xa1 bio student tre\xc4\x87e godine, po\xc4\x8deo raditi kao slobodni snimatelj za svjetske agencije, izvje\xc5\xa1\xc4\x87uju\xc4\x87i s boji\xc5\xa1t\xc3\xa2 u Hrvatskoj. Iste godine je utemeljio tvrtku Tuna film. Snimio je i glazbene spotove Suza, U gori raste zelen bor i Na rijeci u re\xc5\xbeiji Lukasa Nole s glumicom Anjom \xc5\xa0ovagovi\xc4\x87-Despot. U produkciji Akademije dramske umjetnosti, Tuna filma i Gama studija snimio je 1992. kratki igrani film Enya u re\xc5\xbeiji Nik\xc5\xa1e Svili\xc4\x8di\xc4\x87a). Kod Osijeka je 1992. ranjen u ruku. Te je godine za BBC snimao rat u Hrvatskoj te u Bosni i Hercegovini.\n_START_SECTION_\nSmrt\n_START_PARAGRAPH_\nUbijen je u blizini Travnika 1. studenoga 1992. projektilom iz srpskoga protuzrakoplovnog topa dok je bio u vozilu s britanskom registracijom i vidljivom oznakom Press, u koloni izbjeglica.\n_START_SECTION_\nObitelj\n_START_PARAGRAPH_\nOtac mu je zagreba\xc4\x8dki novinar Zdravko Tunukovi\xc4\x87.'